जैसे वे बड़े लगाव से बताएंगे कि मध्य प्रदेश और महाराष्ट्र में वे सैकड़ों तालाबों का पुनर्निर्माण करा चुके हैं. देशभर में उन्होंने 19.39 लाख पौधे लगवाए हैं और लोकतंत्र में लोगों का भरोसा जगाने के लिए उनका ट्रस्ट अब तक संविधान की साढ़े 15 लाख प्रतियां बांट चुका है. दरअसल, उनका मानना है कि अध्यात्म से जुड़े लोगों की जिम्मेदारी समाज के प्रति बाकी लोगों से कहीं ज्यादा है और धर्म से जुड़े लोग अगर अपने प्रभाव का सही इस्तेमाल करें तो समाज के लिए ज्यादा काम कर सकते हैं.